กระบวนการอัปเดตซอฟต์แวร์สำหรับเครื่องจักร Cat® 
ในฐานะพันธมิตรทางธุรกิจของคุณ Caterpillar และตัวแทนจำหน่าย Cat® มุ่งมั่นที่จะนำเสนอเทคโนโลยีที่ยอดเยี่ยมและการซ่อมบำรุงระดับพรีเมียมให้แก่คุณ ขึ้นอยู่กับการกำหนดค่าผลิตภัณฑ์และตัวเลือกการซ่อมบำรุงที่คุณเลือก การซ่อมบำรุงระยะไกลของเราจะช่วยเพิ่มขีดความสามารถให้แก่คุณด้วยการทำงานที่หลากหลาย ได้แก่:
· การอัปเดตซอฟต์แวร์ระยะไกลช่วยให้คุณสามารถอัปเดตซอฟต์แวร์สำหรับระบบเทเลมาติกส์ของ Product Link™ บางรุ่น, Cat ECM (โมดูลควบคุมการทำงานของเครื่องจักร) และซอฟต์แวร์อื่ นๆ บนเครื่องจักรได้ โดยการส่งไฟล์ไปยังเครื่องจักรของคุณโดยตรงผ่านระบบไร้สายจากระยะไกล
· การวินิจฉัยระยะไกล
· บริการในพื้นที่ (ซึ่งช่วยให้สามารถซ่อมบำรุงอุปกรณ์ที่อยู่ในระยะสัญญาณ WiFi ได้)
เอกสารนี้อธิบายถึงแนวทางปฏิบัติของเราในการจัดการการอัปเดตซอฟต์แวร์ระยะไกลเหล่านี้ การอัปเดตซอฟต์แวร์ระยะไกลสร้างคุณค่าให้แก่ลูกค้าของ Caterpillar โดย:
· ลดความจำเป็นในการเดินทางเพื่อเข้าถึงอุปกรณ์ด้วยตนเอง
· ลดต้นทุนการซ่อมบำรุงสนับสนุนที่ลูกค้าต้องการจากตัวแทนจำหน่าย Cat
· เพิ่มเวลาการทำงานให้ยาวนานขึ้นด้วยการแก้ไขปัญหาได้รวดเร็วยิ่งขึ้น
· การจัดเตรียมข้อมูลที่ดีขึ้นและเชื่อถือได้มากขึ้น เพื่อรองรับการเตรียมการสนับสนุนที่มีประสิทธิภาพยิ่งขึ้น การปรับปรุงประสิทธิภาพของซอฟต์แวร์
ของซอฟต์แวร์ และทรัพย์สิน และอื่น ๆ อีกมากมาย 
ฉันจะรับการอัปเดตซอฟต์แวร์ได้อย่างไร 
เราเคารพในทางเลือกของคุณ และจัดการการซ่อมบำรุงระยะไกลของเราเพื่อสร้างประโยชน์สูงสุดให้กับเครื่องจักร Cat ของคุณ เพิ่มประสิทธิภาพความสัมพันธ์ด้านการสนับสนุนของคุณกับ Caterpillar และตัวแทนจำหน่าย Cat ของคุณ ตลอดจนเพื่อให้เป็นไปตามกฎหมายและข้อบังคับที่เกี่ยวข้อง โดยหลักการพื้นฐานแล้ว Caterpillar ใช้ความพยายามอย่างเต็มที่ที่จะแจ้งให้คุณทราบเกี่ยวกับการอัปเดตโดยเร็วที่สุดเท่าที่จะเป็นไปได้ การแจ้งเตือนอาจดำเนินการผ่านช่องทางต่าง ๆ ตามความเหมาะสมสำหรับการอัปเดตข้อมูล ซึ่งรวมถึงทางอีเมล ผ่านตัวแทนจำหน่ายของคุณ หรือผ่านแอปพลิเคชันบนมือถือหรือเว็บแอปพลิเคชัน แน่นอนว่าความสามารถของเราในการแจ้งข้อมูลข่าวสารแก่คุณนั้น ขึ้นอยู่กับการที่ Caterpillar และตัวแทนจำหน่าย Cat ของคุณได้รับข้อมูลการติดต่อที่เป็นปัจจุบันที่สุดของคุณ Caterpillar อาจดาวน์โหลดซอฟต์แวร์ลงในอุปกรณ์ก่อนที่จะมีการแจ้งเตือน เพื่อเตรียมความพร้อมสำหรับการเปิดใช้งาน ติดตั้ง หรือเริ่มการทำงานของรายการอัปเดตในภายหลัง โดยทั่วไปแล้ว กระบวนการสื่อสารเกี่ยวกับการอัปเดตจะขึ้นอยู่กับประเภทของการแฟลชที่ดำเนินการ ดังที่อธิบายไว้ด้านล่างนี้: 
การอัปเดตย่อยตามปกติ: สำหรับการอัปเดตอุปกรณ์เทเลเมติกส์ตามปกติและมีความเสี่ยงต่ำ Caterpillar จะใช้ความพยายามอย่างเต็มที่ในการแจ้งให้ท่านทราบล่วงหน้าผ่านช่องทางใดช่องทางหนึ่งที่ระบุไว้ข้างต้น และเปิดโอกาสให้ท่านเลือกที่จะไม่ดาวน์โหลดการอัปเดตดังกล่าวได้ หากท่านไม่ประสงค์จะรับการอัปเดตนั้นด้วยเหตุผลใดก็ตาม การอัปเดตตามปกติเช่นนี้ครอบคลุมถึงการแก้ไขข้อผิดพลาดของซอฟแวร์และการอัปเดตย่อย การเพิ่มประสิทธิภาพคุณสมบัติ และการปรับปรุงประสิทธิการทำงาน
การอัปเดตครั้งใหญ่: ในกรณีที่ผลกระทบจากการแฟลชอัปเดตมีขอบเขตเกินกว่าการอัปเดตย่อยทั่วไป การอัปเดตดังกล่าวจะดำเนินการติดตั้งก็ต่อเมื่อคุณหรือช่างซ่อมบำรุง (ซึ่งอาจรวมถึงช่างเทคนิคของตัวแทนจำหน่าย) ได้ทำการสั่งเริ่มการอัปเดตนั้นก่อน โดยผ่านแอปพลิเคชันบนมือถือหรือเว็บแอปพลิเคชันที่ผ่านการรับรอง หรือใช้วิธีการอื่นที่ออกแบบมาเพื่อให้มั่นใจว่าคุณได้ให้ความยินยอมในการอัปเดตและยืนยันว่าผลิตภัณฑ์อยู่ในสถานะที่ปลอดภัยสำหรับการดำเนินการดังกล่าว การอัปเดตครั้งใหญ่อาจรวมถึงสถานการณ์ใดสถานการณ์หนึ่งต่อไปนี้: 
· การแฟลชซอฟต์แวร์ใหม่ลงในกล่องควบคุม ECM (เช่น กล่องควบคุมเครื่องยนต์ ระบบเกียร์ ฯลฯ)
· การปรับเปลี่ยนพารามิเตอร์การกำหนดค่าของ ECM ควบคุมจากระยะไกล
· การเปิดใช้งานคุณสมบัติหรือการเปิดใช้งานอุปกรณ์เสริมด้วยซอฟต์แวร์
· การเปลี่ยนแปลงระดับการสมัครรับข้อมูลที่จะส่งผลให้ลูกค้ามีค่าใช้จ่ายเพิ่มเติม หรือมีการเปลี่ยนแปลงข้อมูลส่วนบุคคลที่จัดเก็บในสาระสำคัญ
· การอัปเดตครั้งใหญ่ของซอฟต์แวร์เทเลมาติกส์ที่มีผลต่อทรัพย์สิน เช่น การเปลี่ยนแปลงเฟิร์มแวร์เทเลมาติกส์ หรือส่วนประกอบของโมดูลควบคุมระบบที่สามารถกำหนดค่าได้จากระยะไกล ซึ่งอาจส่งผลต่อประสิทธิภาพการทำงานของทรัพย์สินหรือระบบดังกล่าว
การอัปเดตเพื่อปรับปรุงการรักษาความปลอดภัยหรือความปลอดภัย: หากเห็นว่าจำเป็นต้องมีการอัปเดตเพื่อปรับปรุงการรักษาความปลอดภัยหรือความปลอดภัยในการทำงานของอุปกรณ์หรือระบบ อาจไม่มีการแจ้งให้คุณทราบจนกว่าการอัปเดตจะเสร็จสิ้น
การอัปเดตด้านการสื่อสาร: เพื่อให้สอดคล้องกับแนวปฏิบัติของอุตสาหกรรม Caterpillar และผู้ให้บริการเครือข่ายโทรศัพท์มือถืออาจทำการอัปเดตพารามิเตอร์จากระยะไกล ซึ่งไม่ส่งผลกระทบต่อการทำงานของอุปกรณ์หรือเข้าข่ายเงื่อนไขอื่นที่ระบุไว้ข้างต้น เช่น รายการเครือข่ายสำหรับการโรมมิ่ง คุณลักษณะของข้อมูล หรือข้อมูลเครือข่ายอื่น ๆ บนซิม (โมดูลระบุตัวตนผู้ใช้บริการ - SIM) ในระบบเทเลมาติกส์ Product Link™ ของคุณ โดยไม่จำเป็นต้องแจ้งให้คุณทราบล่วงหน้า หรือดำเนินการตามที่ระบุไว้ในเอกสารประกอบของ Product Link 
แนวทางปฏิบัติเกี่ยวกับข้อมูลผลิตภัณฑ์ที่เชื่อมต่อกับ Caterpillar และแถลงการณ์เรื่องธรรมาภิบาลข้อมูล
เทคโนโลยีและบริการด้านดิจิตอลหลายรายการของเรา รวมถึงการซ่อมบำรุงระยะไกล อาศัยการเชื่อมต่อของผลิตภัณฑ์ ตลอดจนข้อมูลและการเข้าถึงผ่านระบบไร้สาย ซึ่งเกิดขึ้นได้จากการเชื่อมต่อดังกล่าว ข้อมูลเพิ่มเติมเกี่ยวกับแนวทางปฏิบัติของเราในการรวบรวมและจัดการข้อมูลผลิตภัณฑ์ที่เชื่อมต่อ สามารถดูได้ในแถลงการณ์ความเป็นส่วนตัวของข้อมูลระดับโลกของ Caterpillar, ประกาศความเป็นส่วนตัวที่เกี่ยวข้องกับการสมัครใช้บริการดิจิตอลของคุณ และแถลงการณ์เรื่องธรรมาภิบาลข้อมูลของ Caterpillar โปรดดูเอกสารเหล่านี้เพื่อเรียนรู้เพิ่มเติมเกี่ยวกับข้อมูลที่เราจัดเก็บ วิธีการจัดเก็บและนำข้อมูลไปใช้ รวมถึงแนวทางปฏิบัติอื่น ๆ และความเกี่ยวข้องกับการซ่อมบำรุงระยะไกล
ฉันจะเรียนรู้เพิ่มเติมได้อย่างไร
ติดต่อเราทางอีเมล CatConnectSupport@cat.com หรือสอบถามตัวแทนจำหน่าย Cat ของคุณเพื่อเรียนรู้เพิ่มเติมเกี่ยวกับการซ่อมบำรุงระยะไกล รวมถึงประโยชน์และวิธีการทำงานของบริการนี้ ตลอดจนตรวจสอบว่ามีรายการอัปเดตสำหรับเครื่องจักรของคุณหรือไม่  

